CPF ลุ้นกำไรปกติ Q2 ฟื้นเด่น ทั้งปีแตะ 1.6 หมื่นลบ. แถมได้ประโยชน์บาทอ่อน-ราคา Laggard
CPF ลุ้นกำไรปกติไตรมาส 2/65 ฟื้นเด่น ทั้งปี 65 แตะ 1.6 หมื่นลบ. แถมได้ประโยชน์บาทอ่อน-ราคา Laggard กลุ่มฯ แนะซื้อเป้า 28 บ.
CPF ลุ้นกำไรปกติไตรมาส 2/65 ฟื้นเด่น ทั้งปี 65 แตะ 1.6 หมื่นลบ. แถมได้ประโยชน์บาทอ่อน-ราคา Laggard กลุ่มฯ แนะซื้อเป้า 28 บ.
15 มิ.ย. 2565

บล.โนมูระ พัฒนสิน ระบุในบทวิเคราะห์วันนี้ (14 มิ.ย.2565) ว่า บริษัท เจริญโภคภัณฑ์อาหาร จำกัด (มหาชน) หรือ CPF ราคาเป้าหมาย 28 บาท  คาดกำไรปกติไตรมาส 2/2565 ที่ 3,642 ล้านบาท (ฟื้นตัวเทียบไตรมาสก่อนหน้า,ลดลง 10% เทียบช่วงเดียวกันของปีก่อน) ฟื้นตัวเทียบไตรมาสก่อนหน้าตามทิศทางราคาเนื้อสัตว์ที่เพิ่มขึ้น โดยราคาไก่-หมูในประเทศยังเพิ่มขึ้น เพียงพอชดเชยต้นทุนอาหารสัตว์ที่เพิ่มขึ้น
นอกจากนี้ราคาหมูเวียดนามฟื้นตัว และราคาหมูจะฟื้นตัวในเดือน พค. เป็นต้นไป อีกทั้งการส่งออกมีแนวโน้มดีขึ้น โดยเฉพาะไก่ไปยุโรปเนื่องจากสงครามรัสเซีย-ยูเครน โดยประเมินกำไรปี 2565 ที่ 1.6 หมื่นล้านบาท (โต 24% เทียบช่วงเดียวกันของปีก่อน)
ด้าน Valuation ราคาหุ้นซื้อขายบน PER22F เพียง 14 เท่า โดยปัจจัยหนุนค่าเงินบาทอ่อนตัว ล่าสุดแตะระดับ 34.8 บาท/ดอลลาร์สหรัฐ และเป็นหุ้น hedging เงินเฟ้อ ในสภาวะ food crisis ที่แต่ละประเทศให้ความสำคัญกับเรื่องอาหารมากเป็นพิเศษและราคายังคง Laggard กลุ่มฯ